ประกาศกระทรวงการคลังประกาศกระทรวงการคลังเรื่องการประมูลตั๋วเงินคลังในเดือนมิถุนายนพ.ศ.๒๕๕๐[๑] อาศัยอำนาจตามความในมาตรา ๑๐ และมาตรา ๑๔ แห่งพระราชบัญญัติการบริหารหนี้สาธารณะพ.ศ. ๒๕๔๘ กระทรวงการคลังโดยความเห็นชอบของคณะรัฐมนตรีขอประกาศให้ทราบทั่วกันว่ากระทรวงการคลังจะออกจำหน่ายตั๋วเงินคลังตามวงเงินและรายละเอียดในตารางกำหนดการประมูลตั๋วเงินคลังประจำเดือนมิถุนายน พ.ศ. ๒๕๕๐ โดยวิธีการประมูลอัตราผลตอบแทน (ตามประกาศธนาคารแห่งประเทศไทยที่ ธปท.นว. (ว) ๑๐๘๖/๒๕๓๘ เรื่อง มาตรฐานเสนอซื้อขายและคำนวณราคาสำหรับการซื้อขายหลักทรัพย์รัฐบาลในตลาดรอง)และได้มอบหมายให้ธนาคารแห่งประเทศไทยจัดการแทนกระทรวงการคลังตามข้อกำหนด ดังต่อไปนี้ข้อ ๑ กระทรวงการคลังจะออกจำหน่ายตั๋วเงินคลังโดยวิธีการประมูลให้แก่ธนาคารแห่งประเทศไทย ธนาคารพาณิชย์ ธนาคารออมสิน ธนาคารอาคารสงเคราะห์ ธนาคารเพื่อการเกษตรและสหกรณ์การเกษตรธนาคารเพื่อการส่งออกและนำเข้าแห่งประเทศไทย ธนาคารพัฒนาวิสาหกิจขนาดกลางและขนาดย่อมแห่งประเทศไทยบริษัทเงินทุน บริษัทหลักทรัพย์ กองทุนบำเหน็จบำนาญข้าราชการ กองทุนสำ รองเลี้ยงชีพกองทุนรวม สำ นักงานประกันสังคม บริษัทประกันภัยบริษัทประกันชีวิต และสถาบันอื่นๆ ที่มีบัญชีเงินฝากที่ธนาคารแห่งประเทศไทยข้อ ๒ ตั๋วเงินคลังตามข้อ ๑ จะออกโดยมีดอกเบี้ยเป็นส่วนลดและใช้เงินที่ธนาคารแห่งประเทศไทยเมื่อครบกำหนดอายุนับแต่วันที่ลงในตั๋วเงินคลัง หากวันครบกำหนดอายุตรงกับวันหยุดราชการหรือวันหยุดธนาคารแห่งประเทศไทยก็ให้เลื่อนไปชำระในวันทำการถัดไปทั้งนี้ ในกรณีที่มีการออกใบตั๋วเงินคลัง ผู้ถือกรรมสิทธิ์จะต้องส่งคืนใบตั๋วเงินคลังถึงธนาคารแห่งประเทศไทยก่อนวันครบกำหนดอายุไถ่ถอนอย่างน้อย ๑ วัน และธนาคารแห่งประเทศไทยจะใช้เงินให้เมื่อได้รับใบตั๋วเงินคลังแล้วข้อ ๓ ผู้ประสงค์จะประมูลตั๋วเงินคลัง ต้องส่งข้อมูลทางระบบการประมูลตราสารหนี้โดยวิธีอิเล็กทรอนิกส์(e-Bidding) ตามระเบียบธนาคารแห่งประเทศไทย ว่าด้วยการให้บริการธุรกรรมประมูลตราสารหนี้ด้วยวิธีอิเล็กทรอนิกส์(e-Bidding) พ.ศ. ๒๕๔๖ ภายในเวลา ๙.๓๐ น. ของวันที่ประมูลโดยระบุราคาตรารวมที่เสนอซื้อและต้องเสนอว่าจะซื้อในอัตราผลตอบแทนร้อยละเท่าใด ไม่เกิน ๓ อัตรา (ทศนิยมไม่เกิน๔ ตำแหน่ง) และในการเสนอประมูลแต่ละอัตราต้องระบุราคาตราที่ขอซื้อไม่ต่ำกว่า ๑๐ ล้านบาทและไม่มีเศษของหลักล้าน โดยวงเงินรวมที่เสนอประมูล ต้องไม่เกินวงเงินประมูลตามประกาศกระทรวงการคลังข้อ ๔ กระทรวงการคลังจะจัดสรรตั๋วเงินคลังให้ผู้ประมูลที่เสนออัตราผลตอบแทนต่อร้อยต่ำสุดก่อนแล้วจึงจัดสรรให้ผู้ประมูลที่เสนออัตราผลตอบแทนต่อร้อยสูงขึ้นไปตามลำดับจนกว่าจะครบวงเงินที่กำหนดในกรณีที่มีผู้ประมูลเสนออัตราผลตอบแทนเท่ากันหลายรายและจำนวนที่เสนอประมูลของผู้ประมูลในกลุ่มนั้นรวมกันแล้วเกินวงเงินที่กำหนดไว้ กระทรวงการคลังจะจัดสรรตั๋วเงินคลังให้ผู้ประมูลในกลุ่มดังกล่าวตามสัดส่วนจำนวนที่เสนอประมูลโดยไม่มีเศษของหลักล้าน หากมีเศษเหลือจากการจัดสรร กระทรวงการคลังจะจัดสรรให้กับผู้ประมูลที่ได้ยื่นประมูลก่อนในกลุ่มนั้นข้อ ๕ กระทรวงการคลังสงวนสิทธิ์ที่จะไม่รับประมูลของผู้ประมูลรายใดก็ได้และจะจัดสรรตั๋วเงินคลังให้แก่ผู้ประมูลรายใดเป็นจำนวนเท่าใดก็ได้ ตามแต่จะเห็นสมควรข้อ ๖ ผู้ประมูลตั๋วเงินคลังได้จะต้องชำระราคาภายในเวลา๑๐.๐๐ น. ของวันทำการที่สองถัดจากวันที่ประมูล โดยยินยอมให้ธนาคารแห่งประเทศไทยหักเงินจากบัญชีเงินฝากที่มีอยู่ที่ธนาคารแห่งประเทศไทยหรือโอนเงินผ่านระบบบาทเนตเข้าบัญชีกระแสรายวันงานจัดการตราสารหนี้ที่ธนาคารแห่งประเทศไทยข้อ ๗ เมื่อผู้ประมูลตั๋วเงินคลังได้ชำระราคาตามข้อ๖ แล้ว ให้ธนาคารแห่งประเทศไทยนำฝากตั๋วเงินคลังเข้าบัญชีผู้ประมูลตั๋วเงินคลังได้ที่ศูนย์รับฝากหลักทรัพย์หรือออกเป็นใบตราสารหนี้ ทั้งนี้ เป็นไปตามที่ผู้ประมูลตั๋วเงินคลังได้ ได้แจ้งความประสงค์ไว้ข้อ ๘ในกรณีที่ผู้ประมูลได้ไม่ชำระราคาค่าตั๋วเงินคลังภายในวันและเวลาที่กำหนด ให้ถือว่าผู้ประมูลได้ผิดนัดชำระหนี้กระทรวงการคลังอาจพิจารณาระงับสิทธิการทำธุรกรรมประมูลของผู้ประมูลรายนั้นเป็นการชั่วคราวหรือถาวรก็ได้ข้อ ๙ ให้ธนาคารแห่งประเทศไทยเป็นผู้จำหน่าย นายทะเบียนและตัวแทนการจ่ายเงินตั๋วเงินคลังและจัดการอื่นๆ ที่จำเป็นเพื่อประโยชน์ในการนี้ข้อ ๑๐ ค่าธรรมเนียมจัดการตั๋วเงินคลังอัตราร้อยละ๐.๐๑ ของวงเงินตั๋วเงินคลังที่จำหน่ายได้ข้อ ๑๑ การโอนกรรมสิทธิ์หรือการจำนำตั๋วเงินคลังให้ถือปฏิบัติตามระเบียบและพิธีปฏิบัติของนายทะเบียนหรือศูนย์รับฝากหลักทรัพย์แล้วแต่กรณีข้อ ๑๒ ถ้าผู้ฝากซึ่งหมายถึงเจ้าของกรรมสิทธิ์หรือผู้รับจำนำมีความประสงค์จะขอถอนคืนการฝากตั๋วเงินคลังธนาคารแห่งประเทศไทยจะพิจารณาออกตั๋วเงินคลังโดยระบุชื่อผู้ขอถอนคืนเป็นผู้รับเงินข้อ ๑๓ กรณีที่มีการออกตั๋วเงินคลังนี้มิให้ถือว่าฉบับใดสมบูรณ์เว้นแต่เจ้าหน้าที่ธนาคารแห่งประเทศไทยซึ่งรัฐมนตรีว่าการกระทรวงการคลังแต่งตั้งขึ้นโดยประกาศในราชกิจจานุเบกษาได้ลงลายมือชื่อในตั๋วเงินคลังฉบับนั้นแล้วประกาศณ วันที่ ๓๐ พฤษภาคม พ.ศ. ๒๕๕๐พงษ์ภาณุเศวตรุนทร์ผู้อำนวยการสำนักงานบริหารหนี้สาธารณะปฏิบัติราชการแทนรัฐมนตรีว่าการกระทรวงการคลัง[เอกสารแนบท้าย]๑.ตารางกำหนดการประมูลตั๋วเงินคลัง ประจำเดือนมิถุนายน พ.ศ. 2550๒.ใบประมูลซื้อตราสารหนี้รัฐบาล(ดูข้อมูลจากภาพกฎหมาย)วัชศักดิ์/ผู้จัดทำ๒๘มิถุนายน ๒๕๕๐[๑]ราชกิจจานุเบกษา เล่ม ๑๒๔/ตอนพิเศษ ๗๖ ง/หน้า ๒/๒๒ มิถุนายน ๒๕๕๐